CELEX: 32012R1021
Language: lt
Date: 2012-11-06 00:00:00
Title: 2012 m. lapkričio 6 d. Komisijos įgyvendinimo reglamentas (ES) Nr. 1021/2012 dėl leidimo naudoti endo-1,4-beta-ksilanazę, gautą iš Trichoderma reesei (ATCC PTA 5588), kaip retesnių rūšių naminiams paukščiams, išskyrus antis, skirtą pašarų priedą (leidimo turėtojas „Danisco Animal Nutrition“ )  Tekstas svarbus EEE

7.11.2012   
            
            
               LT
            
            
               Europos Sąjungos oficialusis leidinys
            
            
               L 307/68
            
         KOMISIJOS ĮGYVENDINIMO REGLAMENTAS (ES) Nr. 1021/2012
   2012 m. lapkričio 6 d.
   dėl leidimo naudoti endo-1,4-beta-ksilanazę, gautą iš Trichoderma reesei (ATCC PTA 5588), kaip retesnių rūšių naminiams paukščiams, išskyrus antis, skirtą pašarų priedą (leidimo turėtojas „Danisco Animal Nutrition“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį ir 13 straipsnio 3 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               leidimas 10 metų naudoti endo-1,4-beta-ksilanazę, gautą iš Trichoderma reesei (ATCC PTA 5588), mėsinių viščiukų, vištų dedeklių, ančių ir mėsinių kalakutų lesaluose buvo suteiktas Komisijos reglamentu (ES) Nr. 9/2010 (2), nujunkytų paršelių ir mėsinių kiaulių pašaruose – Komisijos įgyvendinimo reglamentu (ES) Nr. 528/2011 (3);
            
         
               (3)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą pagal naują paskirtį naudoti endo-1,4-beta-ksilanazę, gautą iš Trichoderma reesei (ATCC PTA 5588), retesnių rūšių dėsliesiams naminiams paukščiams, išskyrus antis, šerti, prašant priskirti šį priedą priedų kategorijai „zootechniniai priedai“;
            
         
               (4)
            
            
               kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį, ir atitinkami duomenys prašymui pagrįsti;
            
         
               (5)
            
            
               Europos maisto saugos tarnyba (toliau – Tarnyba) vertinime daugiausia nagrinėjo saugumo ir veiksmingumo aspektus, susijusius su naujomis tikslinėmis rūšimis. Tarnyba 2012 m. gegužės 22 d. nuomonėje (4) padarė išvadą, kad pagrindinių rūšių naminių paukščių atveju nustačius, kad endo-1,4-beta-ksilanazės, gautos iš Trichoderma reesei (ATCC PTA 5588), sauga yra aukšto lygio, šią išvadą siūlomomis naudojimo sąlygomis galima taikyti visų prašyme nurodytų rūšių naminiams paukščiams. Buvo nurodyta, kad panašią išvadą dėl veiksmingumo pagrindinių rūšių naminiams paukščiams galima ekstrapoliuoti visų retesnių rūšių naminių paukščių atžvilgiu. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašaruose esančio pašarų priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;
            
         
               (6)
            
            
               endo-1,4-beta-ksilanazės (EC 3.2.1.8), gautos iš Trichoderma reesei (ATCC PTA 5588), vertinimas rodo, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą fermentą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 6 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 3, 2010 1 7, p. 3.
   
      (3)  OL L 143, 2011 5 31, p. 10.
   
      (4)  EFSA Journal 2012; 10(6):2739.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai vienam kilogramui visaverčio pašaro, kurio drėgnis 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai
                  
               
            
                  4a11
               
               
                  
                     Danisco Animal Nutrition
                  
                  (juridinis asmuo Danisco (UK) Limited)
               
               
                  Endo-1,4-beta-ksilanazė
                  EC 3.2.1.8
               
               
                  
                               
                           
                           
                              
                                 Priedo sudėtis
                              
                              Endo-1,4-beta-ksilanazės (EC 3.2.1.8), gautos iš Trichoderma reesei (ATCC PTA 5588), preparatas, kurio mažiausias aktyvumas 40 000 U/g (1).
                           
                        
                               
                           
                           
                              
                                 Veikliosios medžiagos apibūdinimas
                              
                              Endo-1,4-beta-ksilanazė (EC 3.2.1.8), gauta iš Trichoderma reesei (ATCC PTA 5588).
                           
                        
                               
                           
                           
                              
                                 Analizės metodas
                                  (2)
                              
                              Kiekybiniam endo-1,4-beta-ksilanazės veikimo įvertinimui:
                              kolorimetrinis metodas, pagrįstas vandenyje tirpių dažiklių dalelių matavimu; jos gautos endo-1,4-beta-ksilanazei reaguojant su azurinu, skersiniu ryšiu susietu su kviečių arabinoksilanu, esant pH 4,25 ir 50 °C.
                           
                        
               
                  Retesnių rūšių mėsiniai naminiai paukščiai, išskyrus antis
               
               
                  —
               
               
                  625U
               
               
                   
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                           
                        
                              2.
                           
                           
                              Naudoti pašaruose, kuriuose yra daug krakmolo ir nekrakmolinių polisacharidų (daugiausia beta-arabinoksilanų).
                           
                        
               
                  2022 m. lapkričio 27 d.
               
            
         (1)  1 U – fermento kiekis, per minutę atpalaiduojantis 0,5 μmol redukuojančiųjų cukrų (ksilozės ekvivalentai) iš skersiniu ryšiu susieto avižų speltos arabinoksilano substrato, esant pH 5,3 ir 50 °C temperatūrai.
      
         (2)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.